Nr. 1313/I/27.06.2017

**PROIECTUL DECIZIEI ETAPEI DE ÎNCADRARE**

Ca urmare a solicitării de emitere a acordului de mediu adresate de

**C.N.A.I.R. S.A. – D.R.D.P. Brașov**

în baza Ordonanţei de Urgenţă a Guvernului nr. 57/2007 aprobat prin Legea nr. 49/2011 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, autoritatea competentă pentru protecţia mediului Agenţia Pentru Protecţia Mediului Harghita decide, ca urmare a consultărilor desfăşurate în cadrul şedinţei C.A.T. din data de 27.06.2017, că proiectul ***“*Lucrări de consolidare sector drum DN12C km 27+200-km 27+780”** propus a fi realizată în extravilanul municipiului Gheorgheni, Stațiunea Lacu Roșu, f.nr., **nu** **se supune evaluării adecvate**.

**Justificarea prezentei decizii:**

Motivele care au stat la baza luării deciziei etapei de încadrare în procedura de evaluare adecvată sunt următoarele:

1. amplasamentul proiectului se situează în ROSCI0027 „Cheile Bicazului-Hăşmaş” și în aria de protecţie specială avifaunistică ROSPA0018 „Cheile Bicazului-Hăşmaş”
2. amplasamentul se află în extravilanul staţiunii Lacu Roşu, mun. Gheorgheni
3. punctul de vedere nr. 208 din 25.04.2017 emisă de Administraţia Parcului Naţional Cheile Bicazului-Hăşmaş R.A.
4. în vecinătatea amplasamentului există habitate ale speciilor prioritare enumerate în Formularul Standard Natura 2000 pentru ROSPA0018 „Cheile Bicazului-Hăşmaş” şi ROSCI0027 „Cheile Bicazului-Hăşmaş” (mai ales următoarelor specii de pești *Cottus gobio* și *Cottus poecilopus* şi habitate: Păduri acidofile de Picea abies din regiunea montană (Vaccinio-Piceetea).
5. proiectul ar putea afecta în mod nesemnificativ, temporar, fără impact remanent ariile naturale protejate, deoarece planul nu reduce semnificativ suprafaţa habitatelor şi numărul speciilor de interes comunitar, nu va produce poluarea sau deteriorarea habitatelor, perturbări semnificative ale speciilor, nu va fragmenta habitatele prin măsurile luate, nu se vor produce modificări ale dinamicii relaţiilor dintre sol şi apă sau floră şi faună care definesc structura şi/sau funcţia sitului de interes comunitar
6. proiectul propus nu va avea efecte negative semnificative asupra speciilor şi habitatelor ocrotite în cadrul siturilor prin respectarea condiţiilor impuse şi prin luarea măsurilor de reducere ale efectelor negative

**Măsurile de reducere prezentate :**

* realizarea breșelor (canale de migrare) pentru asigurarea migrării speciilor de pești de talie mică

**Condiţiile de realizare ale proiectului**:

* realizarea propunerilor enumerate de Administraţia Parcului Naţional Cheile Bicazului-Hăşmaş R.A. prin punctul de vedere nr. 208 din 25.04.2017
* este interzisă reducerea lățimii albiei existente ale râului Bicaz în zona pragurilor proiectate

Proiectul propus nu necesită parcurgerea celorlalte etape ale procedurii de evaluare adecvată.

**ŞEF SERVICIU C.F.M.,**

 ing. geol. BOTH József

Întocmit,

 Mihály István